**Panevėžio „Vilties“ progimnazijoje projektas „Šok į tėvų klumpes 2024“**

Gegužės 9 d. Panevėžio „Vilties“ progimnazijoje vyko ugdymo karjerai diena. Mokykla jau kelinti metai iš eilės prisijungia prie projekto **„Šok į tėvų klumpes“. Tai nacionalinė profesinio veiklinimo iniciatyva, skirta 1–12 klasių mokiniams.  Pagrindinis tikslas - pasitelkus mokinių tėvus (globėjus), suteikti mokiniams profesinio veiklinimo paslaugas, ugdyti jų karjeros kompetencijas, supažindinti su artimųjų profesijomis ir fizinėmis jų darbo vietomis.**

Šią dieną mokyklos mokiniai lankė įvairias Panevėžio miesto bei rajono įstaigas, įmones, organizacijas. Visų klasių auklėtojos kvietė tėvelius priimti mokinius į savo darbovietes arba atvykti susitikti su mokiniais į mokyklą bei kreipėsi į mokyklos partnerius, alumnus prisidėti prie iniciatyvos.

Šiais metais ugdymo karjerai dienos partneriais tapo Panevėžio regioninis karjeros centras ir šios įmonės, organizacijos ir įstaigos: UAB „Smitz Cargobull Baltic“, „SuperGarden“ įmonė, UAB „Harju Elekter“, Seb bankas, VŠĮ Mažas draugas, Panevėžio muzikinis teatras, Panevėžio teatras menas, AB Panevėžio stiklas, Kūrybiškumo centras „Pragiedruliai“, studija Nebalta, Uncommon.lt, UAB „Premeta“, UAB „Plastera“, Dovi šunų kirpykla, G. Petkevičaitės-Bitės viešoji biblioteka, Panevėžio rajono savivaldybės viešoji biblioteka, biblioteka „Šaltinėlis“, Šiaulių regioninio valstybinio archyvo Panevėžio filialas, Panevėžio kolegija, Panevėžio futbolo akademija, Panevėžio priešgaisrinė gelbėjimo tarnyba, Respublikinė Panevėžio ligoninė, Panevėžio mokymo centras, Panevėžio apylinkės teismas, AB Panevėžio energija, UAB „Panevėžio spaustuvė, Panevėžio Kalnapilio arena, Kaimiškio km. (Panevėžio raj.) medelynas, Dviračių muziejus.

Mokiniai progimnazijoje turėjo galimybę susitikti su šiais įstaigų ir organizacijų atstovais: Karo prievolės administravimo tarnybos prie Krašto apsaugos ministerijos Panevėžio karo prievolės centro kariais, alpinistu S. Vyšniausku, aktoriais Kotryna Chruškova, Irmantu Piliu, Muzikinio teatro aktore Sigita Rutkauskaite, Alfonso Smetonos 5- osios rinktinės savanoriu Mariumi Vidugiriu, krepšinio treneriu E. Ežerskiu, biochemiku – genetiku Vyteniu bagdonu, Panevėžio greitosios medicinos pagalbos darbuotojais.

Pažintiniuose vizituose mokiniai domėjosi darbo specifika, stebėjo gamybos darbą, apžiūrėjo technologinius įrenginius, išbandydami įvairias praktines veiklas. Tiek pažintiniuose vizituose, tiek susitikimų metu mokykloje su įvairių profesijų atstovais, mokiniai diskutavo apie savo būsimą karjerą, sulaukė atsakymų į jiems rūpimus klausimus.

Mokykla dėkoja visiems partneriams ir tėveliams prisidėjusiems prie iniciatyvos ir džiaugiasi, kad vaikai turėjo galimybę patyrinėti tokių įvairių profesijų ypatumus. Dienos akimirkas rasite čia: <https://www.facebook.com/photo?fbid=934817308435638&set=pcb.934817911768911>